Ambra Sabatini

Ambra Sabatini (Livorno, twieldet fid-19 ta' Jannar 2002) hija atleta Paraolimpika Taljana.

 Bijografija 
Twieldet fl-2002 f'Livorno, iżda trabbiet u hija residenti f'Porto Ercole. Tipprattika l-isport minn mindu kienet żgħira, l-ewwel l-iskejzjar għal sentejn, imbagħad il-volleyball għal sitt snin, u fl-aħħar nett fl-atletika fit-tlielaq fuq distanza medja. Fil-5 ta' Lulju 2019, hi u sejra għal taħriġ tal-atletika f'Grosseto, l-iscooter li kienet fuqu u li kien qed isuq missierha ntlaqat minn karozza li daħlet fil-korsija tagħhom: b'konsegwenza ta' dan l-inċident, kellhom jamputawlha r-riġel tax-xellug min-naħa ta' fuq tal-irkoppa. Wara r-riabilitazzjoni, mill-ewwel bdiet tipprattika l-għawm u ċ-ċikliżmu, peress li inizjalment ma kellhiex protesi għall-ġiri: din waslitilha fl-2020, u b'hekk setgħet terġa' tibda ttellaq fl-atletika, l-ewwel fil-kampjonati Taljani Paraolimpiċi b'riżultati mill-aqwa, u mbagħad saħansitra fil-Grand Prix ta' Dubai fejn ħadet sehem fil-100 metru wita tal-kategorija T63 f'14"59, fejn irreġistrat ir-rekord dinji Paraolimpiku ġdid, li kien validu għall-kwalifikazzjoni għal-Logħob Paraolimpiku ta' Tokjo, il-Ġappun, tal-2020.

F'dak il-Logħob, fl-ewwel parteċipazzjoni tagħha, rebħet il-medalja tad-deheb u kisret ir-rekord dinji tagħha stess b'ħin ta' 14"11, qabel l-atleti Taljani l-oħra Martina Caironi u Monica Graziana Contrafatto. Fit-13 ta' Lulju 2023 rebħet il-medalja tad-deheb fil-Kampjonat Dinji ta' Pariġi, fejn irreġistrat ir-rekord dinji (din id-darba b'ħin ta' 13"98) qabel iż-żewġ atleti Taljani tat-tim tagħha.

 Rekords 

 100 metri wita:
 13"98 (Pariġi, it-13 ta' Lulju 2023) 
 200 metri wita:
 29"87 (Jesolo, it-8 ta' Mejju 2022) 

 Medalji 
SenaAvvenimentSedeTipRiżultatPrestazzjoni2021Logħob ParaolimpikuTokjo100 metru wita T63Deheb14"112023Kampjonat Paraolimpiku DinjiPariġi100 metru wita T63Deheb13"98

 Kampjonati nazzjonali 

 2020

 Bronż fil-kampjonati Taljani assoluti Paraolimpiċi, 100 metru T63 - 16"68
 Fidda fil-kampjonati Taljani assoluti Paraolimpiċi, qabża fit-tul T63 - 3,83 metru

 2021

 Deheb fil-kampjonati Taljani assoluti Paraolimpiċi fuq ġewwa, 60 metru T63
 Deheb fil-kampjonati Taljani assoluti Paraolimpiċi, 100 metru T63 - 14"87

 2022

 Deheb fil-kampjonati Taljani assoluti Paraolimpiċi, 200 metru T63 - 29"78

 2023

 Fidda fil-kampjonati Taljani assoluti Paraolimpiċi fuq ġewwa, 60 metru T63 - 9"17
 Deheb fil-kampjonati Taljani assoluti Paraolimpiċi, 200 metru T63 - 31"23

 Kompetizzjonijiet internazzjonali oħra 

 2021

 Deheb fil-Grand Prix Dubai (Dubai), 100 metru T63 - 14"59 

 Unuri 
Kullar tad-deheb għall-mertu sportiv

— Ruma, l-20 ta' Diċembru 2021

Grifun tad-deheb

— Grosseto, l-10 ta' Awwissu 2022

 Referenzi 

Kategorija:Sportivi Taljani
Kategorija:Twieldu fl-2002
Kategorija:Logħob Olimpiku